Twitter Trampning tahdidli tvitlari “jamoat manfaatlari”ni namoyish etgani uchun ularni o‘chirmaydi

Twitter rahbariyati nima sababdan AQSh prezidenti Donald Trampning Shimoliy Koreyaga nisbatan bildirib yozilgan tahdidli tvitini o‘chirmasligiga izoh berdi, deb xabar qildi TJournal.
Avvalroq, KXDR Tashqi ishlar vazirligi AQSh prezidentining tvitini “urushning e’lon qilinishi” bilan tenglashtirib, qarshi choralar ko‘rishga va’da bergandi.

Ijtimoiy tarmoqda ko‘rsatilishicha, Trampning tviti “jamoat manfaatlari”ni namoyon qilgan va “axborotning muhim manbasi” hisoblanadi.

“Biz barcha akkauntlarimizga nisbatan bir xil qoidalarga amal qilamiz va yozilgan tvitlar bizning qoidalarimizni buzgan yoki buzmaganligi omillarini ko‘rib chiqamiz”.

“Twitter shaffof bo‘lishga hamda odamlarga dunyoda bo‘layotgan voqealar haqida axborot berishga harakat qiladi”.
24-sentabr kuni Tramp KXDR tashqi ishlar vazirining BMT Bosh Assambleyasidagi chiqishidan so‘ng javob tvitini yozgan edi. Unda prezident Shimoliy Koreyaga tahdid qilgan.

“Hozirgina Shimoliy Koreya tashqi ishlar vazirining BMTdagi nutqini tingladim. Agarda u “Kichkina raketa-odamning” fikrlarini (Kim Chen In) bayon etsa, ular uzoqqa bormaydi”.
Amerikalik jurnalistlar Trampni Twitter orqali ochiq tahdid qilganligi uchun tandiqlar ostida qoldirdi.
25-sentabr kuni KXDR Trampning ijtimoiy tarmoqdagi tvitini “AQSh tomonidan urushning e’lon qilinishi” deya baholab, endilikda Amerika samolyotlari o‘zlarining havo maydonlaridan o‘tmasa ham ularni urib tushirishga va’da berdi.